**НЧ „ВАСИЛ ЛЕВСКИ 1869” - АЙТОС**

 **Д О К Л А Д**

 **ЗА ДЕЙНОСТТА НА НЧ”ВАСИЛ ЛЕВСКИ 1869”-АЙТОС**

 **за 2022 год.**

 Какво е Читалището?

Читалището не е сграда, читалището не е организация.

 Читалището е жив персонаж в историята на нашия град.

Вече 153 години Читалището „СЛУЖИ” на айтозлии. Редом с църквата и училището, то е едно от трите самородни огнища на българщината в Айтос – от епохата на Възраждането до днес.

 Тези 153 читалищни години, пропътували през вековете, не могат да бъдат ограничени в някаква рамка с начало и край.

Тези 153 години са най-истинският и достолепен жив монумент на духа на град Айтос. Като стожер на духовния живот в града, с многоликата си народополезна дейност Читалището оставя ясна диря в живота на поколения айтозлии. Читалището съществува и действа в системата на духовния живот. Всеки град има нужда от място, което вдъхновява, забавлява, обучава и сплотява. Искрено се надяваме, че за град Айтос това място е Народно Читалище „Васил Левски 1869”. Културата не е само общо благо, но и активно средство, което допринася за развитието на града ни Стремим се да наситим градското пространство с култура и изкуство и да ангажираме общността с теми, които считаме за важни. Една от задачите, които си поставяме, е да работим с всички заинтересовани за устойчивото развитие на Айтос чрез култура. Да привлечем още повече съмишленици и творчески умове към нашата кауза- читалище. Да насърчим айтозлии да бъдат по предприем„чиви и обществено ангажирани. Крайната ни цел е в НЧ „Васил Левски 1869” да създаваме преживявания, които правят хората по-знаещи, осъзнати и щастливи.

 **БИБЛИОТЕЧНО ДЕЛО**

 Неразделна част от НЧ „Васил Левски 1869” е библиотеката, която обслужва население от 17 764 жители. Разположена е на 300 кв. м. Обособени са три отдела – заемна за възрастни, читалня и детски отдел. Резервният фонд се съхранява в книгохранилище. Фондът наброява 80 379 тома. През 2022 година набавените библиотечни единици са 476, а получаваните периодични издания са 7. Регистрираните читатели са 2495, а от тях деца до 14 год. – 1955. Броят на читателските посещения за годината е 20 421, а заетите библиотечни материали – 66 701. Специфичната библиотечна работа е на ниво закупуване, съхранение и опазване на библиотечните фондове. Поддържат се азбучен, систематичен каталог и тематични картотеки. Новите книги се обработват автоматизирано,изградено е електронно попълване на инвентарната книга. Техническото оборудване на библиотеката позволява читателските запитвания и търсения да бъдат изпълнявани не само по традиционният заемен начин, а да се търсят ресурси в уеб-библиотеки и специализирани портали, да се работи с електронни масиви. Продължава работата ни по проект „Глобални библиотеки”. Оборудвани са седем компютърни работни места с неограничен интернет достъп и размножителна техника, които се ползват безплатно от читателите. Библиотеката и библиотекарите насърчават четенето. За да бъде обществото ни и младото поколение образовано, хората трябва да бъдат приучени да четат – както за удоволствие, така и за подпомагане на образованието и ученето през целия живот. Ежемесечно в библиотеката се обособяват кътове с книги и материали посветени на дати и събития през текущата година. Чрез представянето на информация за празници и чествания се цели създаването на необходимост у читателите за активно участие в обществения и културен живот в града ни. По този начин успяхме да превърнем читалищната библиотека в място за социални контакти, чрез които се възпитава любов към четенето. Читалищната библиотека получи финансова подкрепа от Министерството на културата в размер 3 680,88 лв. за обновяване на библиотечния фонд, до който всеки ползвател има достъп. Средствата бяха изразходвани за доокомплектуване на библиотечните документи необходими за фонда на библиотеката основавайки се на анализ на библиотечната статистика. Благодарение на финансовата подкрепа от страна на Министерството на културата и реализираният проект бяха закупени 277 заглавия от 56 издателства спазвайки всички условия, заложени в предварителните указания по програмата ”Българските библиотеки – съвременни центрове за информираност ” Библиотеката е място, където всеки може да прекара времето си полезно, да се зареди емоционално, да общува и да си почине с книга в ръка. Посещението в библиотеката е литературно пътешествие, на което всеки може да тръгне.

 Предвид факта, че времето, в което живеем, е много напрегнато и изпъстрено с ограничения, като че ли хората търсят все по-приятни , леки четива. Всеки като че ли иска да избяга от ситуацията.

 Всеки читател е уникален сам по себе си. А предпочитанията му често са свързани с неговото емоционално състояние. От крайни традиционалисти до супер експериментатори в предпочитанията към литературата, която вземат за четене от библиотеката на читалището. Има тенденция на интерес към творчеството на съвременните български автори, към биографични и автобиографични романи.

Любими книги на децата и тийнейджърите са фентъзи и фантастика, енциклопедии и научнопопулярна литература.

Така библиотеката стана център за придобиване на информационна грамотност за гражданите от всички възрасти и групи и успяваме максимално да удовлетворим потребностите на населението на град Айтос

 **ЛЮБИТЕЛСКО ТВОРЧЕСТВО**

Любителското художествено творчество в Читалището се утвърждава успешно като важен фактор за осъществяването на естетическото и патриотично възпитание. В него участват хора с различен социален статус и професия, на различна възраст, които работят допълнително и вдъхновено в свободното си време, за да запазят българските традиции, ценности, духовност, култура. Художествените състави на читалището дават възможност за изява на музикални, артистични, танцови и художествени таланти на айтозлии и са отличен стимул за тях. Нашите самодейци интерпретират с душа, техните изпълнения са като изповед на духа. Успешното развитие на съвместната дейност на читалищните творци с представители на други културни институции обогатява съдържанието на културната дейност в читалището и влияе положително за повишаване на мотивацията на участниците

През 2022 година при нас работиха 8 творчески формации, в които участниците са 102. Те са основни изпълнители във всички концерти и мероприятия на Читалището. Участници са в общински, регионални, национални и международни фестивали и конкурси. Изявяват се на всички градски и общински празници, чествания, граждански инициативи, спортни мероприятия и др.

През 2022 г. действаха:

 **ТВОРЧЕСКИ ФОРМАЦИИ** :

* ТС „Усуканица” над 18 год. – 12
* Битов хор – 10
* Състав за изворен фолклор – 8
* ФСХТ „МИСИС” – 6
* ТС „Шарено гайтанче”- 12
* ТФ „Ива денс-мини”- 32
* МБ „Джуниър” – 16
* Формация „Талант” – 6

 **ШКОЛИ КЛУБОВЕ**

* Музикална школа – клас пиано – 10
* Клуб приятели на книгата – 15
* Школа за съвременни танци - 14
* Музейна сбирка – Историческа, читалищна утвърдена с писмо

 № ДМ 2829/ 04.12.1984 г. с 3750 експоната

* Художествен салон – с фонд 187 картини и скулптура

**През 2022 година Читалищните формации участваха в**

**Конкурси и фестивали – Общински, национални, международни**

**СИФ** – концерт за 3 март

Благотворителен концерт – 15.04.

„Фолклорни празници „Славееви нощи” – Първо място

60 години Военен клуб – Айтос – 20.10. Пътят на общността – 01. 12.

**ТФ „Усуканица** – Концерт за 3 март

„От Цветница до Гергьовден” – Първо място горен курс

„Славееви нощи” – наградата на Ротари клуб Айтос

**МБ „Джуниър”** – благотворителен концерт -15.04.

60 години Военен клуб айтос – 20.10.

Пътят на общността – 01.12.

Патронен празник на СУ „Н.Й.Вапцаров – 06.12.

**ТС „Шарено гайтанче**” – „От Цветница до Гергьовден” – Първо място

начален етап

„Славееви нощи” – Второ място

**Битов хор** – „Славееви нощи” – Трето място

690 г. с. Караново - -24.09.

Национален фестивал „Сребро в косите,песен в душите” -27.09.

Пътят на общността – 01.12.

 **КУЛТУРНО – ПРОСВЕТНА ДЕЙНОСТ**

 Културно-просветната дейност на читалището е съпричастна с целия обществен и културен живот в гр. Айтос и през тази година. На наша сцена се проведоха малкото културно-масови мероприятия в града ни през 2022 година организирани както от читалището, така и от Общината и обществени организации. Това е дейност, която до голяма степен зависи от обществената подкрепа и от организационните качества на членовете, читалищното ръководство и щатният персонал. За осъществяването и целенасочено и съвместно работим с местната власт, общинските клубове, сдружения и учебни заведения за реализиране на инициативите и мероприятията от културния ни календар. Стремим се да обогатяваме културния живот чрез разнообразни форми за приобщаване на местната общност. Читалището обединява и приютява всички, които желаят да се докоснат до достиженията на културата. Тук е мястото където широк кръг деца и възрастни изучават културно историческото наследство на родния край, занимават се с творчество и ползват различни видове услуги.

**През 2022 година проведохме:**

 **КОНКУРСИ:**

 „Моята красива мартеница” - за изработване на мартеници

 180 участника – 48 наградени

„Шарен Великден”-конкурс за картичка – 270 участника – 56 наградени

20.04. „От Цветница до Гергьовден” – фолклорен конкурс – 400 участници

10,11,12 юни .- „Фолклорни празници „Славееви нощи”

„Моята Коледна картичка” – 350 участници -62 наградени

Пощенска кутия за най-красивото писмо до Дядо коледа

 **ФЛАШ МОБ**

01.03. „Баба Марта бързала –мартеници вързала”

12.04. „Остави всичко друго и чети” от 11.00 до 11.15 часа с участници от творческите формации

21.04. „Червен, червен Великден” да боядисаме яйцата – 150 участници

 **НА НАША СЦЕНА ГОСТУВАХА:**

01.04. - Джиджи-Биджи – комейдийно шоу – 300 зрители

18.04. – „Макс и Мориц” –опера Бургас – 450 зрители

28.04. – „На живо от оня свят” с Албена Михова и Кирил Ефремов – 310 зрители

04.05. – Латона Синема – 4 прожекции

 „Петя за моята Петя”

„Бай Иван”

„В сърцето на машината”

„Мей червената панда”- 350 зрители

10-11.05. Театрална школа „Златните ключета” – СУ”Христо Ботев” –„Мая и нейните приятели”- 3 представления – 370 зрители

31.05. – Младежки театър София – „Бай Ганьо” -400 зрители

06.06. – Театър „Искам да кажа” – 600 зрители

23.06. – Раздаване на дипломи на випуск 2022 – 320 зрители

15.08. - Латона синема – 5 прожекции- 400 зрители

24.08. – „Островът на изненадите” куклено-музикално представление и творческа работилница – 300 зрители

15. 09. – Предизборен концерт – ДПС -500 зрители

24.09. – Обучение на СИК – 300

04.10. – „Кафе с претенция” – ТБА – 600 зрители

17.10. – Латона Синема – 5 прожекции – 400 зрители

19.10. – ДТ „Ст.Бъчваров” Варна – „Двубой” – 350 зрители

24.10. – Хилядолетната България – урок по родолюбие с Искрен Красимиров – 400 зритуели

 **КОНЦЕРТИ:**

03.03. – Концерт с участието на ТФ „Усуканица” и СИФ

15.04. – Подари вечеря на пенсионер – благотворителен концерт с участието на МБ „Джуниър” и СИФ-350 зрители

18.05. – „Върви народе възродени” – 400 зрители

27.06.-08.07. – Танцова академия – 101 деца

Концерт – продукция на площад „Свобода”-участват 120 деца – 400 зрители

01.11. – „Не се гаси туй що не гасне” – концерт за народните будители

08.12. – Запалване на коледните светлини

18,19 и 20. 12. – Коледно шоу с участниците в творческите формации

 **ИЗЛОЖБИ:**

04.-10.01. – Фотоизложба за Христо Ботев

01.-07.02. – Фотоизложба 144 години от Освобождението на Айтос

14. -21.02. фотоизложба 149 години от гибелта на Апостола

21.02.-07.03. – Фотоизложба 144 години от Освобождението на България

22.02.-10.03. – „Моята красива мартеница”

14.03.-28.03.- 26 март – Ден на Тракия

06.-15.04. – фотоизложба „Космосът познат и не дотам”

18. – 29.04. – Изложба на Великденски картички

19. – 21.04. – Изложба на обредни хлябове, Великденско дърво и кумичен венец

18. -29.04. Фотоизложба – 146 години от Априлското въстание

28.04.-13.05. – 9 май- Ден на обединена Европа

07.-21. – Изложба 100 години от рождението на Николай Боев – предоставена от БАН

10. – 26.10. – Фотоизложба – „Айтос преди и сега”

27.10. – 03.11. – фотоизложба „Будители”

14. – 30.12. – Изложба с Коледни картички

 **БИБЛИОТЕЧНИ МЕРОПРИЯТИЯ**

04.-21.04. – Похода на книгите

04.04. - В света на приказките –група „Моряче” –ДГ „Здравец”

05.04. – четенето и неговата роля за развитието на детето до 3 годишна възраст – Клуб „Мамите”

07.04. – „Ваканция в библиотеката” –ТС „Шарено гайтанче” – Четем и танцуваме

08.04. – МБ”Джуниър” – Да четеш е COOL

12.04. – „Книгата близо до мен” –„Похода на книгите” в ОУ”Атанас манчев” среща с 1,2 и 3 клас – 60 деца

12.04. – Денят на Бевърли Клиъри – „Остави всичко и чети”

14.04. – „Прочети ми приказка” – 4 група на ДГ „Пролет”

09.-13.05. – Национална библиотечна седмица – „Инвестираме в библиотеките, инвестираме в бъдещето ни!”

20.06. – 01.07. – Ваканция в библиотеката –участват 32 деца

17. – 21.10. – Национална седмица на четенето

18,19 и 20.10. – Екскурзия в библиотеката –деца от ДГ „Пролет” – 80 деца

20.10. – Среща с Тони Маркс и представяне на книгата и „Нищо по-малко от вечност”- 80 участници

24.10. – „Що е читалище” –среща с участници по проект Еразъм – 35 участници

04.11. – „Екскурзия в библиотеката” с ученици от с.Вресово

 **РАДИОПРЕДАВАНИЯ**

16,17 И 18.02. – Радиопредавания за Васил Левски – Апостола на свободата

02.03. Радиопредаване „Свобода – свещена дума”

17.03. – Радиопредаване по случай 95 години от рождението на Генка Зидарова – писател и журналист –родена в Айтос

**ВИТРИНИ И ФОТОИЗЛОЖБИ:**

06.01. – 172 години от рождението на Христо Ботев

06.01. – 142 години от Освобождението на Айтос

19.02. – 147 години от гибелта на Апостола

03.03. – 142 години от Освобождението на България

11.05. – Свети Свети Кирил и Методий

24.05. – Ден на Славянската писменост и култура

06.07. – 170 години от рождението на Иван Вазов

13.07. – 183 години от рождението на Васил Левски

01.09. – 25.09. – Съединението и Независимостта

12.10.-30.10. – Айтос преди и сега

01.11. – Будители народни

06.11.-27.11.- 140 години от рождението на Йордан Йовков

**УРОЦИ ПО РОДОЛЮБИЕ:**

17.02.-20.02. –Посетени от 11 класа

Друг аспект от нашата културно-просветна дейност е поддържането на музейната сбирка и художествения салон помещаващи се в Даскал Станевата къща. Музейната сбирка наброява около три хиляди експоната. В нея експонатите са подредени в три отдела – праисторически, археологически и етнографски. Художественият салон е създаден през 1984 година. Разполага с фонд от 187 картини и скулптури. Посещенията стават с предварителна заявка. По традиция за 6 февруари – Освобождението на Айтос и 26 октомври празника на Айтос се провеждат дни на отворените врати, когато ученици и граждани посещават организирано сбирките. Провеждат се уроци по краезнание с ученици от различни клубни форми на айтоските училища.

 **МАТЕРИАЛНА БАЗА**

 Сградата на читалището се нуждае от основен ремонт. Община Айтос има изготвен проект за пълна реконструкция на сградата. Отежнената икономическа обстановка и пандемията в страната отлагат реализирането му. За съжаление и Даскал Станевата къща се нуждае от спешен ремонт на покрива. След извършена проверка от РЗИ Бургас имаме предписание за вътрешни ремонтни дейности и смяна на дограмата на сградата на Читалището, срокът за които беше удължен до декември 2023 година.

 Читалището е трибуна. То не дава словото да секне, не позволява езикът да се загуби, не разрешава да се забравят традициите. Дори нещо повече – то ги умножава, разкрасява, то ги увековечава. Читалището е мястото където човек може да фантазира, без да се страхува, че може да бъде осмян. Тук може да твориш без да си задължен да бъдеш съвършен. То не дава на много деца да заспят в нетърпение за утрешния концерт или конкурс. Читалището е съществувало дори тогава когато ние, българите сме нямали още граници. Но е определяло границите на българският дух, род и език. Затова читалището ни е нужно и днес – особено днес!

 **ФИНАНСОВ ОТЧЕТ**

 За осъществяването на своята дейност през 2022 год. НЧ „Васил Левски 1869” разполагаше:

Към 01.01.2022 г. начално салдо **77 350,00 лв.**

**Приходи общо 198 840,00 лв.**

със субсидия в размер на 183 044,00 лв.

Финансиране по проект към МК3 680,00 лв.

**Собствени приходи 12 116,00 лв.**

Наеми 2 828,00 лв.

Рента 7 333,00 лв.

Билети и такси 1 631,00 лв.

Членски внос 324,00 лв.

  **РАЗХОДИ**

 Сумата е изразходвана както следва:

Разходи за заплати 93 093,00 лв.

Разходи за осигуровки 46 152,00 лв.

Разходи за ел. енергия 6 438,00 лв.

Разходи за външни услуги 6 658,00 лв.

Разходи за телефон 1 405,00 лв.

Разходи за вода 328,00 лв.

Разходи за материали 7 924,00 лв.

Разходи за работно облекло 2 550,00 лв.

Разходи за литература 3 016,00 лв.

Разходи за дърва и газьол 1 372,00 лв.

Разходи за такса смет 2 330,00 лв.

Данъци 2 474,00 лв.

Климатична система 7 200,00 лв.

Общо: **180 940,00 лв.**

Салдо към 31.12. 2022 год. **95 241,000 лв.**

13.03.2023 г. Председател на ЧН:. . . . . . . . . . . . . . . . . .

 гр. Айтос /Христина Стоилова/